**YOUCAT for Kids – Hefte D – Samling 8, Økt 1**

**Hovedtema:** De 10 bud

**Øktens tema: Budenes betydning, Kirkebudene og Saligprisningene**

**Læringsmål**

* Å forstå litt mer av hvordan budene er relevante for oss i dag.
* Å lære om det dobbelte kjærlighetsbudet
* Å lære om hvordan Jesus brukte/omtalte budene i Bibelen
* Omfatter også følgende spørsmål i YOUCAT for Kids: # 110 – 111, 113, 115, 117, 119 – 121, 123, 125, 127, 129, 131-132, 134 og 135 – 137

**En kort oversikt over gjennomføringen:**

1. Opprop, samtale og repetisjon
2. Grupper: Hva betyr budene
3. YOUCAT for Kids: Gjennomgang og oppgaveark
4. Bibelen: Jesus og budene + Det doble nestekjærlighetsbudet
5. Aktivitet – Velg (eller gjør begge dele): a. Stentavle-hjertet eller   
    b. En konkurranse/Gruppeoppgave: *Hvilke bud er brutt her?*

**Du trenger:**

* Ark og skrivesaker
* YOUCAT for Kids + oppgaveark
* Digital og eller fysisk(e) Bibel/bibler
* Ressursark om Bibelen, Jesus og budene
* Ressurser og utstyr til å lage stentavlehjerter: Se Hefte A, YOUCAT for Kids, Samling 7, Økt 2
* Ressursark til punkt 4: *Hvilke bud er brutt her?*

**Gjennomføringen av økten**

1. **Opprop, samtale og repetisjon**   
   Begynne som vanlig med opprop, litt samtale om det som interesserer dem, og litt repetisjon av det dere har gjort, lært og snakket om så langt. Kanskje dere i tillegg kunne se hvor mange av budene dere husker-? Det barna ikke husker – eller husker feil – kan du (kateketen) legge til eller rette opp på en positiv måte. Forslag til hvordan å korrigere på en positiv måte: «Nå var det nesten riktig. Supert! Da er det bare litt som mangler…» kan du f.eks. si før du legger til noe de har glemt. Husker de veldig lite, kan du f.eks. si «Da gjør vi det sammen», og så veileder du dem gjennom budene. Det kan være lurt å skrive opp budene på en tavle eller skjerm slik at de også ser dem mens du/dere repeterer. Det visuelle er veldig viktig i læringsprosessen.
2. **Gruppeaktivitet: Hva betyr budene?**

I den første økta i samling 7 lå det en quiz der barna skulle gjette hva budene betydde. Nå kan du dele deltakerne i grupper, gi dem blanke ark og skrivesaker, og be dem skrive ned hva de mener hvert bud betyr. Det er viktig at de samtidig gjør to ting:

* 1. Skriver en forklaring som passer inn i vår moderne tid.
  2. Gir et eksempel et bud-brudd, dvs. et scenario (et til hvert bud) som beskriver en situasjon der budet blir brutt.

Gjennomgå hva hver enkelt gruppe har kommet frem til. Vær forberedt på at det kan være noen misforståelser eller rare eksempler. I så tilfellet er det viktig å ikke si noe negativt (med mindre noen av barna/gruppene har tatt dette helt useriøst), og be dem forklare litt mer (muntlig) hva de mener. Så får du hjelpe dem litt hvis de er litt på villspor.

1. **Hva beskytter budene oss mot? Hva er kirkebudene og hva er saligprisningene?**  
   I YOUCAT for Kids kan der lese om hva hvert bud beskytter oss mot. Her får dere også tatt en titt på de fem kirkebudene. Helt til slutt i den blå delen – den som omhandler budene – står det litt om Saligprisningene. Les gjennom sammen, og bruk gjerne ressursarket (oppgaver) som hører til:   
    # 110 – 111, 113, 115, 117, 119 – 121, 123, 125, 127, 129, 131-132, 134 og 135 – 137
2. **Stentavlehjerter (lage) eller en konkurranse om budene**

I hefte A (Samling 7, Økt 2) ligger en oppgave som vil passe ypperlig her, men har dere gjort den allerede, så kan dere evt. velge gruppesamtale-oppgaven nedenfor her istedenfor. Har dere mye tid til rådighet, rekker dere kanskje begge deler.

**A. Stentavlehjertet**: Dette er en oppgave der barna får utdelt noen papp- eller treplater som de enten selv må forme som Moses sine stentavler, eller som du eller andre voksne i katekesen allerede har klippet/skåre tut for dem. På tavlene skal de skrive, male på eller lime på de 10 bud. Det beste er jo om de skriver dem selv, men av forskjellige årsaker kan noen barn (uansett alder) ha et anstrengt forhold til å måtte skrive så mye selv, og da kan de enten klippe ut budene eller det har blitt gjort for dem på forhånd.

Det skal være fem bud på hver «stein»-tavle. Det er supert hvis de ønsker å fargelegge stentavlene rundt budene. På den siden der vi ser budene, bør tavlene blir farget med en eller annet stein-farge (grå, svart, kanskje brun). På den andre siden, bør stentavlene farges røde eller rosa. Hvis vi setter sammen stentavlene, blir de nemlig til et hjerte. De må ikke limes sammen, for da kan man jo ikke se budene ordentlig. Du kan gjerne bruke noe å feste dem sammen med, noe er lett å ta av/fjerne. Øverst på stentavlene (eller bak på en av dem; der det er rød farge) kan barna skrive det dobbelte kjærlighetsbudet.

På denne måten blir vi både fysisk og skriftlig minnet på budene som Moses fikk på stentavlene, og i tillegg budet som Jesus ga oss:

«Du skal elske Herren din Gud av hele ditt hjerte og av hele din sjel og av all din forstand. Du skal elske din neste som deg selv» (Matt 27,37-40)

**B. Gruppesamtaler – Hvilket bud blir brutt? – En konkurranse**  
I ressursene finner dere et ark med forskjellige scenarier mange av oss kan befinne oss i (spesielt tiltenkt barna). I hvert scenarium blir minst ett bud brutt. Hvilket/hvilke? 

Del dem gjerne inn i grupper. Hver gruppe diskuterer hver av scenariene og blir enige om budene som blir brutt. Så gir hver gruppe sitt svar. Det er nok lurt at fasiten kommer med én gang. Fasiten ligger også sammen med scenariet-arket.

Husk småpremier og trøstepremier til slutt 😊